	Те очевидно не възнамеряват да те последват в параклиса, защото ги чуваш да стенат от суеверен ужас, когато го достигаш. Техният шаман обаче още не е приключил с теб. Той насочва кокаления си жезъл към последния играч от бойния ред (единственият играч, ако играеш сам) и изрича ужасното заклинание __Размекване на костите__. Въпросният играч трябва да хвърли два зара, опитвайки се да получи резултат, равен на или по-малък от психическите си способности. Ако не успее, той или тя губи по една точка от бойното си майсторство и нюха до края на приключението.